CELEX: 62020CN0272
Language: el
Date: 2020-06-19 00:00:00
Title: Υπόθεση C-272/20 P: Αναίρεση που άσκησε στις 19 Ιουνίου 2020 ο Sebastian Veit κατά της απόφασης την οποία εξέδωσε το Γενικό Δικαστήριο (δέκατο τμήμα) στις 2 Απριλίου 2020 στην υπόθεση T-474/18, Sebastian Veit κατά Ευρωπαϊκής Κεντρικής Τράπεζας

3.11.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 371/6
            
         
      Αναίρεση που άσκησε στις 19 Ιουνίου 2020 ο Sebastian Veit κατά της απόφασης την οποία εξέδωσε το Γενικό Δικαστήριο (δέκατο τμήμα) στις 2 Απριλίου 2020 στην υπόθεση T-474/18, Sebastian Veit κατά Ευρωπαϊκής Κεντρικής Τράπεζας
      (Υπόθεση C-272/20 P)
      (2020/C 371/03)
      Γλώσσα διαδικασίας: η γερμανική
      
         Διάδικοι
      
      
         Αναιρεσείων: Sebastian Veit (εκπρόσωπος: K. Kujath, Rechtsanwalt)
      
         Αντίδικος κατ’ αναίρεση: Ευρωπαϊκή Κεντρική Τράπεζα
      
         Αιτήματα
      
      Ο αναιρεσείων ζητεί από το Δικαστήριο:
      
                  —
               
               
                  να αναιρέσει την απόφαση του Γενικού Δικαστηρίου (δέκατο τμήμα) της 2ας Απριλίου 2020 στην υπόθεση T-474/18·
               
            
                  —
               
               
                  να ακυρώσει την απόφαση της Ευρωπαϊκής Κεντρικής Τράπεζας της 3ης Ιανουαρίου 2018 σχετικά με την κατάταξη του αναιρεσείοντος από 1ης Ιανουαρίου 2018, όπως επιβεβαιώθηκε με την απόφαση της Ευρωπαϊκής Κεντρικής Τράπεζας της 25ης Μαΐου 2018·
               
            
                  —
               
               
                  να καταδικάσει την Ευρωπαϊκή Κεντρική Τράπεζα στα δικαστικά έξοδα.
               
            
         Λόγοι αναιρέσεως και κύρια επιχειρήματα
      
      Η αναιρεσιβαλλόμενη απόφαση παραβιάζει το δίκαιο της Ένωσης. Το Γενικό Δικαστήριο δεν ερμήνευσε ορθώς τη γενική αρχή της ίσης μεταχείρισης που κατοχυρώνεται στα άρθρα 20, 51, παράγραφος 1, και 52, παράγραφος 1, του Χάρτη των Θεμελιωδών Δικαιωμάτων της Ευρωπαϊκής Ένωσης.
      Το Γενικό Δικαστήριο εσφαλμένως έκρινε ότι η διαφορετική μεταχείριση εσωτερικών και εξωτερικών υποψηφίων κατά την κατάταξή τους σε μισθολογικό κλιμάκιο από την Ευρωπαϊκή Κεντρική Τράπεζα βάσει διαφορετικών ρυθμίσεων ήταν δικαιολογημένη και σύμφωνη με την αρχή της αναλογικότητας.
      Η νομολογία του Δικαστηρίου σχετικά με την ερμηνεία των διατάξεων του κανονισμού υπηρεσιακής κατάστασης που αφορούν την κατάταξη σε κλιμάκιο υπαλλήλου εν ενεργεία, την οποία το Γενικό Δικαστήριο εφάρμοσε κατ’ αναλογίαν εν προκειμένω, δεν μπορεί να τύχει εφαρμογής στα πραγματικά περιστατικά που οδήγησαν στη διαφορά.